Uutisissa: Terrori-isku tappoi lukuisia ihmisiä pääsiäisenä Pakistanissa, -
mukana lapsia. Näytämme, kuka iskun teki ja miksi.
Täpärä pelastuminen: Lähetit selviytyivät pommiräjähdyksestä.
Kaikki oli kiinni sekunneista.
Jos homopari kävelisi seurakuntaasi ja pyytäisi vihkimistä, mitä sanoisit?
Pastori vastaa kiperiin kysymyksiin homoseksuaalisuudesta.
Mitä hän sanoi homoliitoista?
Tervetuloa! Olen Wendy Griffith. George Thomas on työmatkoilla.
Pakistanin kristityt ovat yhä šokissa pääsiäissunnuntain terrori-iskun takia.
Kristityt ovat surreet, haudanneet rakkaitaan -
ja huolehtineet uhrien perheistä.
Mark Martin otti selvää iskuista ja sen tekijöistä.
Viha keskeytti pyhän Pakistanissa.
Pääsiäissunnuntain iskun tekijäksi ilmoittautui taleban. Kohteena olivat -
kristityt ja puistossa keinuvat lapset Lahoressa Itä-Pakistanissa.
Mikä voisi olla tuskallisempaa? Lähes koko perhe on poissa.
Sisko, siskon mies ja tytär ovat poissa. Kaksi tytärtäni ja poikani haavoittuneet
Yli 70 kuoli ja ainakin 300 haavoittui verisessä itsemurhaiskussa.
Kristittyjen haudatessa kuolleita äärimuslimit osoittivat mieltä, -
koska korkein oikeus kumosi -
Muhammedin pilkasta tuomitun kristityn Asia Bibin kuolemantuomion -
ja koska pilkkalakeja vastustaneen kuvernöörin murhaaja teloitettiin.
Vaadimme Asia Bibin hirttämistä ja islamilaisen lain käyttöönottoa.
Pääministeri on luvannut vetää tappajat oikeuteen, -
mutta se on laiha lohtu pelossa eläville kristityille.
Kristityt eivät ole turvassa missään. Olen pahoillani ja surullinen.
Mark Martin, CBN News.
Daud Sharif on Pakistanin kristittyjen kongressin puheenjohtaja Punjabissa.
Kyselimme häneltä Skypessä, miten Pakistanin kristityt pärjäävät.
Kaikki ovat surun ja murheen musertamia.
Kuten tiedätte, pääsiäinen on juhlapäivä.
Mutta kristityt yhteisöt olivat hiljaisia, surullisia ja murtuneita.
Ihmiset ovat särjettyjä ja vailla toivoa.
He ovat hiljaa. He eivät puhu mitään.
Globaalin seurakunnan pitää rukoilla Pakistanin kristittyjen puolesta.
Miettikää, miten voisitte auttaa pakistanilaiskristittyjä -
kykynne mukaan.
Koen, että hallinto on jollain lailla varovainen.
Olemme vähemmistö.
Hallinnon pitää ottaa huomioon enemmistön vaatimukset ja ajatukset.
Joskus meistä tuntuu, että hallinto on heikko.
Traagista. Voit ilmaista tukesi Pakistanin kristityille.
Kirjoita rohkaisusi ja rukouksesi uutisten Facebook-sivuille.
Niitä varmasti arvostetaan.
Kristityt juhlivat pääsiäistä vakavina tuhoisan iskun varjossa Brysselissä.
Chris Mitchell kertoo joidenkin uskovan, -
että iskua oli suunniteltu pääsiäispäiväksi.
Tavasta on tullut liiankin tuttu.
Belgiassa pystytettiin muistopaikka aivan kuin Pariisissa viime vuonna.
Monet belgialaiset ja muut -
ovat kokoontuneet muistamaan terroriuhreja Pörssin aukiolle.
Maa on lippujen, kukkien ja kynttilöiden peitossa.
Tänne tullaan hiljentymään ja muistamaan. Monet ovat yhä šokissa.
Vaikka iskut eivät olisi yllätys, kaikki ovat silti šokissa.
Terrori-iskulla halutaan kylvää terroria ja pelkoa.
Siinä he onnistuvat.
Itse pidän tätä vakavimpana uhkana sitten vuoden 1945 -
ja toisen maailmansodan loppumisen. Vakavin uhka.
Poliitikkojen tai poliisin epäonnistumisesta huolimatta -
seurakunnat jatkavat rukoustaistelua.
Herra, varjele Brysselin kaupunkia -
ja ympäröiviä yhteisöjä.
CBN Newsin tietojen mukaan tiedusteluasiantuntijat uskovat, -
että iskuja oli kaavailtu pääsiäis- sunnuntaiksi, mutta niitä joudutettiin -
poliisin pidätettyä Pariisin iskujen pääsuunnittelija Salah Abdeslamin.
Tämä pastori kehottaa uskovia varautumaan uuteen todellisuuteen.
Brysselin tapahtumat eivät ole ainutlaatuisia.
Ajat ovat muuttuneet.
Herramme ja Vapahtajamme sanoi, että viimeisinä päivinä tulee ahdistus.
Ymmärrämme sen. Mutta tehtävämme on julistaa evankeliumia edelleen.
Chris Mitchell, Bryssel, Belgia.
Kaksi Brysselin lentoasemalla räjähtänyttä pommia -
muutti tuhansien ihmisten elämän. Kuten Chris jatkaa, -
kahden kristityn lähetyssaarnaajan selviytyminen oli sekunneista kiinni.
Aamulla 22.3. Rocky Gainwright vei Jeff Slaughterin Brysselin asemalle.
Jeff astui aulaan vain hetki ennen iskua.
Jätin repun matkatavara-automaatille ja aioin nostaa laukkuni, -
kun näin kirkkaan välähdyksen ja kuulin rajun pamauksen.
Muutaman sekunnin kuluttua räjähti taas.
Kattolaatat alkoivat putoilla.
Kaikki ikkunalasit pirstoutuivat. Lasia sinkoili ympäriinsä.
Ihmisiä juoksi hädissään päin autoani. He yrittivät pakoon nopeasti.
Olin kymmenen metrin päässä ovesta. Vaistomainen reaktioni oli lähteä ulos.
Tilanteen vakavuus ei valjennut heti.
Lentoaseman työntekijä piti ovea avoinna.
Naiivina ja šokissa kysyin: "Päästäänkö tänään lähtemään?"
Hän sanoi: "Sir, lentoasema on rikki."
Rocky ei tiennyt, miten ystävän kävi.
Olin juuri saattanut Jeffin sisään rakennukseen.
Pysäköin auton ja ajattelin, että minun pitää ehkä hakea hänet ulos.
Vartin päästä he kohtasivat.
Löysimme toisemme kiireellisyysluokituspisteen vieressä.
Ajattelin, että ihmiset tarvitsevat apua.
Aloimme puhua erään työntekijän kanssa. Hänellä oli silmäkulma auki.
Kysyin: "Voinko rukoilla? Uskotko Jumalaan?"
Hän vastasi: "Nyt uskon."
"Mitä jos" -kysymys kummittelee Jeffinkin mielessä.
Olisin hyvin voinut mennä kahvilaan. Olisin ollut keskellä räjähdystä.
Seurakunta rukoili pääsiäisenä Jeffin puolesta.
Herra, kiitos, että säästit hänet ja että hän saa olla kanssamme tänään.
Sitä kokee olevansa siunattu, koska oma henki säästyi, -
mutta samalla ajattelee, että itselle olisi voinut käydä hullusti.
Ajatukseni ovat niiden ihmisten ja perheiden luona, -
jotka menettivät omaisiaan, jotka ovat sairaaloissa -
palaneena ja kappaleiksi revenneinä.
Jeff koki elämän haurauden.
Kaikki on Jumalan kädessä. Täytyy luottaa Häneen vaikeina aikoina.
Hänen armonsa riittää pimeimpänäkin hetkenä.
Rocky näkee tämän tilaisuutena.
Tämä ravistelee Belgiaa ja mukavuusvyöhykkeitämme niin, -
että tarvitsemme Jumalaa ja tajuamme sen.
Ettei ole muuta turvaa kuin pelastusvarmuus.
Belgian pitää kuulla se. Haluan kristittyjen kertovan sen.
Chris Mitchell, Bryssel, Belgia.
Seuraavaksi: Kristinuskoon kääntyviä muslimeja -
uhkaa vapauden- ja hengenmenetys. Nyt se kaikki voi muuttua.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Oikeuden äskettäistä päätöstä Malesiassa pidetään hyvänä asiana -
uskonnonvapauksien kannalta.
Päätös sallii muslimimiehen vaihtaa uskontoa kristityksi.
Malesia on pääosin muslimimaa. Kristittyjä vainotaan siellä.
David Curry johtaa vainottuja auttavaa Open Doors USA -järjestöä.
Hän kertoi Mark Martinille päätöksen raottavan ovea uskonnonvapauksille.
Pidämme tätä hyvänä ennakkotapauksena.
Ihmisillä pitäisi olla uskonnonvapaus. Malesia sanoo kannattavansa sitä.
Ihmisillä pitäisi siis olla vapaus valita uskontonsa.
Mitä muslimit tekivät aiemmin, jos he halusivat tulla kristityksi?
Heidän elämässään oli jännitteitä. He eivät voineet tunnustautua kristityiksi.
He eivät voineet käydä seurakunnissa,
sillä seurakuntia uhkasi väkivalta ja jopa hallinnon harjoittama vaino.
Omasta uskonnosta päättäminen merkitsi siis suuria jännitteitä.
Jos syntyi muslimiperheeseen ja rekisteröityi muslimiksi, -
oli jumissa siinä järjestelmässä.
Eli aiemmin oli vaarallista olla kristitty Malesiassa. - Ehdottomasti.
Uhkana ei ollut vain äärimuslimit, vaikka heitä on kansasta pieni osuus.
Vaan myös kansallinen rekisteri ja hallintovalta, -
joka hankaloittaa uskonnosta päättämistä.
Tarkoittaako, että Malesiassa islam on maltillista?
Malesian hallinnossa ja yhteiskunnassa on maltillisia.
Ei voi vetää liian pitkälle meneviä johtopäätöksiä, mutta oikeus päätti, -
että aikuisella ihmisellä on oikeus valita oma uskontonsa.
Muslimiryhmät varmastikin tulevat haastamaan oikeuden päätöksen.
Jopa kansallinen rekisteri voi haastaa sen. Katsotaan, mitä tapahtuu.
Pidämme päätöstä hyvänä merkkinä. Kunpa vastaavaa tapahtuisi -
muissakin muslimimaissa, kuten Indonesiassa.
David Curry Open Doors USA:sta, kiitos haastattelusta. - Kiitos.
Äärimuslimien Jemenissä sieppaama katolilainen pappi lienee yhä elossa.
IBB-CNN News kertoo Intian saaneen lunnasvideon, -
jolla siepattu pappi näytetään elossa.
Muslimimilitantit sieppasivat isä Tomin katolisesta vanhainkodista -
Etelä-Jemenissä ja tappoivat neljä nunnaa.
Internetissä liikkui huhuja, että pappi olisi tapettu pitkänäperjantaina.
Lähde, Wienin kardinaali, perui lausuntonsa.
Kuubalaispastori vapautui oltuaan poliisin hallussa useita päiviä.
Pastori Mario Barroso otettiin kiinni juuri ennen presidentti Obaman tuloa.
Hän oli säilössä Obaman vierailun ajan. Hän ei saanut ruokaa eikä vettä.
Hänet vapautettiin pian Obaman lähdön jälkeen. Satoja muitakin -
poliittisia ja uskonnollisia toisinajattelijoita otettiin säilöön.
Pastori Isossa-Britanniassa sai sakot äänekkäistä yörukouskokouksista.
Hän jatkaa kokouksia, sillä "silloin demonit ovat aktiivisimmillaan".
Piispa Climate Irungu järjestää Lontoossa rukouskokouksia -
joka lauantaiyö kello 3.00―5.00.
Hän on saanut vihapostia, mutta hän ei lopeta -
vaan jatkaa "apua tarvitsevien rohkaisemista ja vapauttamista".
Jahan Berns on kärsinyt demoni- hengistä. Jututimme häntä ja pastoria-
demonien todellisuudesta ja Jumalan vapauttavasta voimasta.
Tällaista työtä tarvitaan. Jos ihmisillä on vaikeaa, -
kerron, että Jeesus auttaa heitä.
Jos joku ei usko sellaiseen, rukoilen, ettei hänen tarvitse ikinä kohdata sitä.
Mutta on monia kristittyjä ja muita, jotka kamppailevat asian kanssa.
Kerron heille Raamatusta, että Kristus vapautti heidät ristillä -
ja että he voivat vapautua.
Koko haastattelun voi katsoa koti- sivuiltamme osoitteesta cbnnews.com.
Sieltä voi katsoa Jahanin todistuksen vapautumisesta.
Äiti Angelica, katolisen EWT-kanavan perustaja, kuoli pääsiäissunnuntaina.
Hän aloitti mediauransa vuonna 1981 -
uskonnollisella tv-ohjelmalla luostarin autotallista Alabamassa.
Siitä kasvoi maailmanlaajuinen tv-, radio- ja julkaisutalo.
Äiti Angelica oli 92-vuotias.
Seuraavaksi: Miten pysyä uskollisena Raamatulle ja silti voittaa homoja -
armon evankeliumilla?
Taivas
Silmä ei ole nähnyt eikä korva kuullut, -
mitä Jumala on valmistanut niille, jotka häntä rakastavat.
Siellä ei ole enää kyyneleitä eikä surua.
Ei enää kärsimystä. Siksi haluamme päästä sinne.
"Heaven" (Taivas) ― Tilaa Pat Robertsonin uusi DVD-opetus.
Saatavana nyt.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Hei taas! Amerikassa yleinen mielipide homoseksuaalisuudesta -
ja homojen oikeuksissa on muuttunut voimakkaasti.
CBN News tuotti erikoisraportin -
"Homoseksuaalisuus: kristillinen näkemys".
Siinä pohditaan mm. seurakunnan johtajia, -
jotka haluavat tavoittaa homot ja lesbot evankeliumilla -
ja jotka kohtaavat kysymyksen homoliitosta.
George Thomas jututti erästä pastoria.
Jos seurakuntaasi tulisi homopari, joka haluaisi mennä naimisiin, -
mitä vastaisit?
Sanoisin, että haluan keskustella asiasta kunnolla. Se on niin tärkeä.
Sanoisin, että kunnioitan heidän omaatuntoaan -
ja Jumalan muovaustyötä heissä.
Pyytäisin heitä kunnioittamaan minun omaatuntoani.
Raamattunäkemykseni takia omatuntoni ei salli minun vihkiä heitä.
Kieltäytyisit siis. - Varmasti. Ei epäilystäkään.
Pidätkö homoseksuaalisuutta syntinä? - Raamattu on asiassa ehdoton: -
homoseksuaaliset teot ovat yksiselitteisesti syntiä.
Mutta niin ovat esiaviollinen seksi, pornografia ja fetissit.
Luettelo on jättiläismäinen.
Se on syntiä. Mutta sen poimiminen kristillisestä seksuaalietiikasta -
on epäreilua yleisessä keskustelussa.
Miten sitten auttaisit seurakuntaa kuvailemassasi tilanteessa -
ymmärtämään ja ilmaisemaan julkisessa keskustelussa, -
mitä usko sanoo homoseksuaalisuudesta?
Kehottaisin ensinnäkin vetämään happea.
Homoseksuaalisuutta on ollut joka sukupolvessa ja kulttuurissa.
Tämä ei ole uusi ilmiö. Meidän ei tarvitse puolustaa Jumalaa.
Suurin kysymys on uskovien sydämen asenne.
Rakastammeko syntisiä?
Rakastammeko heitä, olivatpa he homoja tai eivät?
Kun aloittelit hengellistä työtä, kohtasitko näitä asioita? - En.
Näistä asioista ei puhuttu. Jos puhuttiin, sävy oli epäystävällinen.
Väännettiin vitsiä.
Olen toiminut pastorina pitkään. On olemassa naismaisia miehiä.
He elävät selibaatissa tai heterona.
Heitä on kiusattu kouluajoista asti. Se ei ole oikein.
Miten olet neuvonut seurakuntasi johtajia kohtaamaan tämän asian?
Tilastojen mukaan ihmisistä 2―3 prosenttia -
sanoo tuntevansa vetoa samaan sukupuoleen.
Sunnuntain jumalanpalveluksissamme käy 200―300 ihmistä.
Heistä valtaosa ei ole tunnustanut viehtymystään kenellekään.
Kertoisitko kamppailustasi pastorille, joka on tuomitseva ja vihainen?
Joka järkyttyisi?
Ihminen ei tunnusta syntiään, jos hän pelkää häpäisemistä tai nolaamista.
Jos aiomme hoitaa hommamme postmodernissa maailmassa, -
meidän pitää rauhoittua, prosessoida palvelufilosofiaamme -
ja nähdä tämän Jumalan antamana tilaisuutena. Tämä on herätyshuuto.
Uskovien täytyy arvioida uudelleen suhtautumisensa syntisiin.
Laskeutua norsunluutorneista.
Miten evankelioida tässä ajassa profeetallisesti, -
erottaen oikean väärästä mutta silti paimenellisesti: -
"Rakastan ehdoitta vaikket muuttuisi".
Pastori Dan Backens, minunkin pastorini.
Erikoisraportin, haastattelut ja muut videot voi katsoa kokonaisuudessaan-
uutisten kotisivuilta.
Liity Klubi 700 -kerhoon, niin saat Pat Robertsonin uuden DVD:n.
Ihmiset, jotka ovat kuolleet ja käyneet taivaassa, kertovat kokemuksistaan.
Olin vapaa. - En pelännyt. - Koin rauhaa päästä varpaisiin.
Keskustelen arvostetun sydänkirurgin kanssa.
Moniko potilas on kuollut ja herännyt eloon? - Kymmenet ovat kuolleet -
ja kokeneet taivaan.
Tilaa ruudun numerosta "Heaven" (Taivas) -opetus-DVD.
Kerron myös Raamatun vastaukset tärkeisiin kysymyksiin ikuisuudesta.
Pat, olemmeko ikuisia olentoja? Jatkuuko elämä?
Niin Raamattu sanoo. Emme katoa kuolemassa. Se on varmaa.
Henkemme jatkaa ikuisesti.
Tilaa Pat Robertsonin uusi opetus. "Heaven" ― DVD saatavana nyt.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän ja yltäkylläisyyden."
Elämän perheessä, talousasioissa, -
kehossa, mielessä ja hengessä. Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän. Elä täyttä elämää. CBN.com.
Obama alkoi järjestää vuosittaisia pääsiäisaamiaisia kuusi vuotta sitten.
Tänä vuonna hän rohkaisi kristittyjä osoittamaan Kristuksen rakkautta -
pakolaisille ja muille, joihin terrorismi ja sota ovat vaikuttaneet.
Jennifer Wishon raportoi.
Obama kertoi pääsiäispuheessaan, -
miten kristinusko uudistaa häntä pelastustoivolla.
Jumalan rakkaudesta voimme julistaa, että Kristus on ylösnoussut.
Meille on annettu pelastumisen lahja.
Presidentti puhui terrorismin aiheuttamasta pelosta ja eripurasta.
Hän sanoi, että kristittyjen ei saa kääntää selkää syyrialaispakolaisille.
Terroristien tavoite on -
heikentää uskoamme.
Heikentää hyväntahtoisuuttamme.
Pääsiäisen sanoma on nimenomaan, ettei tarvitse pelätä.
Karkotamme pimeyden valolla.
Parannamme vihan rakkaudella. Ja pidämme kiinni toivosta.
Saarnan piti R. Warnock Atalantan Ebenezer-baptistiseurakunnasta.
Jeesus sanoi tulleensa julistamaan ilosanomaa köyhille, -
avaamaan sokeiden silmät ja vapauttamaan vangitut.
Meidän pitäisi kantaa -
Jumalan rakastavan ja oikeuden- mukaisen valtakunnan todistusta.
Virkakauden edetessä kohti loppua Obama kertoi suunnitelmistaan.
Aion nukkua oikein kunnolla.
Sitten palaan taas töihin teidän kanssanne.
Ette pääse minusta eroon, vaikka en ole enää presidentti.
Mutta aion vain nukkua kolme tai neljä kuukautta.
Jennifer Wishon, Valkoinentalo.
Presidentti osoitti huumorintajua.
Kiitos seurasta. Ensi viikkoon! Näkemiin ja Jumalan siunausta!
Suomennos: Marianne Tenetz